**Julestue på Mothsgården - Vil du og dinfamilie være med til at få den ægte julestemning helt på plads på Mothsgården?**

**Julen gør sit indtog**

Det er både 1. december og første søndag i advent. Vi tænder adventskransen, og stuerne begynder at dufte af gran, nelliker og kanel. Der er lys i juletræet på gårdspladsen, og nissefamilien holder, som altid, øje med julehyggen fra loftsvinduet. Så er vi klar til at tage hul på julen.

Kom til vores hyggelige julestue for børn og voksne på Mothsgården.

Lad os sammen få den gode julestemning på plads allerede fra 1. december. Så holder den lige til juleaften.

**Juleværksted**

I det hyggelige køkken med brændekomfuret klipper og klistre vi gammeldags julepynt. Imens fortæller museumsinspektør Anne Birgitte Gurlev om julemanden, nisser og andre af vores gode gamle juletraditioner. Har I tid og lyst, leger vi ”mus” – en sjov, gammel juleleg med pebernødder.

**Familieleg**

Mens du klipper og klistrer, kan din far eller mor gå på ”Snapse-jagt” i udstillingen. Men måske skal du hjælpe lidt til, så de kan vinde en stor flaske Moths Valnøddesnaps til Julefrokosten.

Mothsgården byder på kaffe eller te til de voksne og saft eller kakaomælk til børnene. Og så er der selvfølgelig juleknas til alle.

Vi sørger for materialer til julepynten.

**Sted:** Mothsgården, Søllerødvej 25, 2840 Holte

**Tid:** Søndg d. 1.december Kl. 12-15

**Pris:** Inkl. Entre til Mothsgården kr. 60. Børn under 18 år gratis.

**Tilmelding ikke nødvendig.**

**Kontaktperson:**

Museumsinspektør og leder af Mothsgården

Svend Christensen

Tlf.: 46 11 56 50

E-mail: SCH@rudersdal.dk